EkBass/fiwiki-20250220-pages-articles huggingface dataset:
Galaxy Express 999

Galaxy Express 999 (jap. 銀河 鉄 道 999, Ginga Tetsudō Surī Nain) on manga, jonka on kirjoittanut ja piirtänyt japanilainen Leiji Matsumoto, ja joka on myöhemmin mukautettu useiksi anime-elokuviksi ja tv-sarjoiksi. Tarina sijoittuu avaruuteen ja huipputeknologiseen tulevaisuuteen, jossa ihmiset ovat oppineet siirtämään mielensä ja tunteensa täydellisellä tarkkuudella mekaanisiin kehoihin, saavuttaen näin käytännössä kuolemattomuuden. Manga voitti Shogakukan Manga -palkinnon vuonna 1978, ja animesarja voitti Animage Anime Grand Prix -palkinnon vuonna 1981. Matsumoto sai inspiraationsa Galaxy Express 999:n luomiseen Kenji Miyazawan romaanista Night on the Galactic Railroad (jap. 銀河鉄道の夜, Ginga Tetsudō no Yoru, 1934), jossa on halki tähtien kulkeva höyryjuna. == Animesarjan juoni == Vuosina 1978–1981 tehty 113-osainen Galaxy Express 999 on sarjafilmi tulevaisuuden maailmasta, jossa vain harvoilla on mahdollisuus hankkia itselleen mekaaninen keho ja elää yltäkylläisyydessä koko loppuelämänsä. Ne, jotka eivät tähän pysty, joutuvat kamppailemaan ankeissa olosuhteissa. Mutta kaikilla on mahdollisuus ansaita rahat avaruusjunan matkalippuun ja siten pääsyyn toisille, paremmille planeetoille. Joka onnistuu hankkimaan lipun Galaxy Express 999 -avaruusjunaan, pääsee planeetalle, jossa hän saa uuden mekaanisen kehon ilmaiseksi. Animesarjan vakiohahmoja ovat muun muassa eteerinen ja mystinen, ajan ja avaruuden ääret nähnyt Maetel (suomalaisdubbauksissa Meter) sekä nuorimies Tetsuro Hoshino, jonka matkat avaruuspikajuna Galaxy Express 999:n kyydissä ovat vertauskuvallisia retkiä ihmisen sielun syvyyksiin. Koko tarina alkaa siitä, että Tetsuro on äitinsä kanssa Maassa matkalla avaruusjunaan. He aikovat matkustaa planeetalle, josta saa ilmaisia mekaanisia kehoja. Tetsuron äiti kuitenkin joutuu rikollisten surmaamaksi. Sitten Tetsuro kohtaa Maetelin, joka antaa tälle ilmaisen junalipun Galaxy Expressiin. Yhdessä he sitten lähtevät pitkälle matkalle ja pysähtyvät eri planeetoilla. Jokaisessa jaksossa käydään yhdellä planeetalla tai muussa avaruuskohteessa. Toisinaan on tuplajaksoja, jolloin yhdessä paikassa viivytään kahden jakson verran. == Suomalainen videojulkaisu == Sarjan kuusi osaa julkaistiin aikoinaan VHS- videokasetteina suomenkielisellä jälkiäänityksellä. Osat ovat Seikkailu alkaa, Jääplaneetta/Komeetta-asema, Yhden ihmisen planeetta, Muodoton planeetta, Sateenkaarisilta ja Tuhoa kohti. Ensimmäisen osan kesto on 86 minuuttia, muiden 60. Video-oppaassa vuodelta 1994 Markku Salmi kirjoitti, ettei tämä surullisen kaunis japanilaisanimaatio sovellu aivan pienille katsojille. == Lähteet == Luokka:Leiji Matsumoto Luokka:Science fiction -anime ja -manga
Tunturihirvenjäkälä

Tunturihirvenjäkälä (Cetraria nigricans) on hirvenjäkälien sukuun kuuluva jäkälä. Se on löyhästi mätästävä ja niukkahaarainen. Yläpinnoilta se on mustanruskea, alapinnoilta vaaleanruskea. Liuskat ovat 0,5–1 millimetriä leveitä ja yläpinnalta hieman kiiltäviä. Kasvaa nimensä mukaisesti tuntureilla sekä avoimilla kankailla ja rakkakivikoissa. Yleinen Pohjois-Suomen tuntureilla. Tunturihirvenjäkälän jäkäläaineena eli sekundaarisena aineenvaihduntatuotteena esiintyy protolikesteriinihappoa (C19H32O4). == Lähteet == == Aiheesta muualla == * Laji.fi: Tunturihirvenjäkälä (Cetraria nigricans) * UniProt: Taxonomy - Cetraria nigricans * Global Biodiversity Information Facility (GBIF): Cetraria nigricans * Consortium of Lichen Herbaria: Cetraria nigricans * PheroBase: Semiochemicals of Cetraria nigricans Luokka:Hirvenjäkälät
Carmarthen Town AFC

Carmarthen Town Association Football Club on jalkapalloseura Carmarthenin kaupungista. Seura pelaa kaudella 2021–2022 Walesin toiseksi korkeimmalla sarjatasolla Cymru Southssa. Carmarthen Town on perustettu vuonna 1948, ja nykyinen stadion Richmond Park valmistui neljä vuotta myöhemmin. Vuonna 1953 seura siirtyi pelaamaan Walesin virallisiin sarjoihin 2. divisioonaan. 1970– ja 1980–luvulla seura pelasi alemmilla sarjatasoilla, mutta kaudella 1995–1996 Carmarthen voitti Welsh Football League Division Onen. Tämä takasi paikan Walesin Valioliigaan. Kauden 2000–2001 päätteeksi Carmarthen sijoittui Valioliigan kolmanneksi, joka takasi paikan UEFA Intertoto Cupin karsintoihin. Kauden 2004–2005 päätteeksi seura sijoittui liigassa neljänneksi, mikä takasi paikan seuraavan kauden UEFA Cupiin. Vuonna 2007 Carmarthen voitti historiansa ensimmäisen Walesin Cupin. ==Lähteet== Luokka:Walesilaiset jalkapalloseurat
Okahirvenjäkälä

Okahirvenjäkälä (Cetraria odontella) on hirvenjäkälien sukuun kuuluva jäkälä. Se muodostaa noin 1–3 senttimetriä korkeita tiiviitä tuppaita. Väriltään se on ruskea. Liuskat ovat 0,5–1 millimetriä leveitä. Kasvaa kalliolla ja kivillä. Melko yleinen Lounais-Suomessa, mutta kasvaa paikoitellen myös Keski- ja Pohjois-Suomessa. Okahirvenjäkälän jäkäläaineena eli sekundaarisena aineenvaihduntatuotteena esiintyy likesteriinihappoa (C19H32O4). == Lähteet == == Aiheesta muualla == * Laji.fi: Okahirvenjäkälä (Cetraria odontella) * UniProt: Taxonomy - Cetraria odontella * Global Biodiversity Information Facility (GBIF): Cetraria odontella Luokka:Hirvenjäkälät
Cardiff Metropolitan University FC

Cardiff Metropolitan University Football Club on jalkapalloseura Cardiffin kaupungista. Seura on samalla Cardiff Metropolitan Universityn urheiluseura. Seura pelaa kaudella 2021–2022 Walesin korkeimmalla sarjatasolla Walesin Valioliigassa. ==Lähteet== Luokka:Cardiffin urheilu Luokka:Walesilaiset jalkapalloseurat
Llandudno FC

Llandudno Football Club on jalkapalloseura Llandudnon kaupungista. Seura pelaa kaudella 2018–2019 Walesin korkeimmalla sarjatasolla Walesin Valioliigassa. ==Lähteet== Luokka:Walesilaiset jalkapalloseurat
Newtown AFC

Newtown Association Football Club on jalkapalloseura Newtown kaupungista. Seura pelaa kaudella 2021–2022 Walesin korkeimmalla sarjatasolla Walesin Valioliigassa. Seura on perustettu vuonna 1875. Newtown on voittanut kahdesti Walesin Cupin. Mestaruudet ovat kausilta 1878–79 ja 1894–95. ==Lähteet== Luokka:Walesilaiset jalkapalloseurat Luokka:Vuonna 1875 perustetut urheiluseurat
Intian itsenäisyyspäivä

Intiassa vietetään maan itsenäisyyspäivää vuosittain 15. elokuuta. Elokuussa vuonna 1947 Brittiläinen Intia itsenäistyi Yhdistyneestä kuningaskunnasta ja suoritettiin Intian jako, jolloin maa jakaantui Intiaan ja Pakistaniin. Tammikuussa 1950 Intiasta tuli uuden perustuslain julkistamisen myötä kansainyhteisön kuuluva tasavalta. Toinen merkittävä päivä Intiassa on tammikuun 26 päivä vietettävä tasavallan päivä. Itsenäisyyspäivä on Intiassa yleinen vapaapäivä. Kolut ja useimmat laitokset pysyvät suljettuina. Tavallisesti itsenäisyyspäivänä maan presidentti pitää puheen Delhin Punaisella linnakkeella, mitä seuraa maan lipun nostaminen salkoon ja pääministerin puhe. Tapa on saanut alkunsa maan ensimmäisen pääministerin Jawaharlal Nehrun nostettua lippu salkoon Punaisella linnakkeella. Itsenäisyyspäivän kunniaksi myös koulut ja laitokset liputtavat. Itsenäisyyspäivän tapoihin kuuluu myös leijojen lennätys, mitkä edustavat maan vapaata henkeä. == Lähteet == Luokka:Intialaiset juhlapäivät
Segona Divisió

Segona Divisió on Andorran toiseksi korkein miesten jalkapalloilun sarjataso. Kaudella 2017–2018 sarjassa pelasi kymmenen joukkuetta, jotka pelasivat kaksinkertaisen sarjan. Sarjan voittaja nousi suoraan pääsarjaan Primera Divisióon. Sarjassa toiseksi jäänyt pelasi jatkokarsinnan pääsarjassa toiseksi viimeiseksi jääneen kanssa. ==Lähteet== Luokka:Andorran jalkapallosarjat
Copa Constitució

Copa Constitució on Andorran jalkapalloilun merkittävin cupmuotoinen turnaus. Kaudella 2017–2018 turnaukseen osallistui 12 joukkuetta. Ensimmäisen kerran turnaus pelattiin kaudella 1990–1991, jonka jälkeen sitä ei pidetty kahteen kauteen. Kaudesta 1993–1994 lähtien turnaus on pelattu joka vuosi. Menestynein seura on FC Santa Coloma kymmenellä mestaruudellaan. ==Lähteet== Luokka:Andorran jalkapallokilpailut Luokka:Kansalliset jalkapallocupit
Mombaldone

Mombaldone on runsaan 200 asukkaan kunta Italian luoteisosan Astin maakunnassa Piemonten hallintoalueella. Kylä kuuluu Italian kauneimpien kylien järjestöön I Borghi più belli d’Italia. Mombaldone on Langa Astigianan alueen ainoa kylä, jonka vanha ympärysmuuri on säilynyt. Kylän korkeimmalla kohdalla sijaitseva linna sen sijaan on raunioina. Paljolti keskiajan asussa säilynyt kylä on rakentunut yhden mukulakivetyn tien varrelle. Kylän keskus on Piazza Umberto I -aukio, jonka laidalla sijaitsevat Fabian- ja Sebastian-pyhimyksille omistettu rukoushuone vuodelta 1764 sekä kahdeksankulmainen San Nicola -kirkko vuodelta 1790. Kirkon sisällä on 1700-luvun öljymaalauksia muun muassa Giovanni Monevilta sekä jättimäiset urut, jotka ovat rakentaneet torinolaiset Collinon veljekset vuonna 1885. ==Lähteet== ==Aiheesta muualla== Luokka:Astin maakunnan kunnat
Parabola GNU/Linux-libre

Parabola GNU/Linux-libre on Linux-jakelupaketti i686, x86-64 ja ARMv7 arkkitehtuureille. Se pohjautuu Arch Linux ja Arch Linux ARM Linux-jakeluihin ja sen päivitysmalli on rolling release. Parabola on Free Software Foundationin suosittelema käyttöjärjestelmä, sen sisältäessä vain vapaita ohjelmistoja ja kaikki ei-vapaa binääri on poistettu. Parabola käyttää tavanomaisen Linux-ytimen sijasta Linux-libre-ydintä. ==Lähteet== Luokka:Linux-jakelupaketit
Renault–Nissan C -pohjalevy

Renault–Nissan C -pohjalevy on Renault’n ja Nissanin yhteistyössä kehittämä pohjalevy keskikokoisille etu- ja nelivetoisille autoille, joissa moottori on sijoitettu poikittain. Sen seuraajaksi kehitettiin modulaarinen CMF-pohjalevy. == Mallit == * Mercedes-Benz Citan (W415) (2012–2021) * Nissan Lafesta (B30) (2004–2017) * Nissan NV250 (2019–2021) * Nissan Qashqai (J10) (2006–2013) * Nissan Rogue (2007–2015) * Nissan Sentra (B16) (2006–2012) * Nissan Serena (C25) (2005–2010) * Nissan X-Trail (T31) (2007–2013) * Renault Fluence (2009–2020) * Renault Kangoo II (2007–2021) * Renault Koleos I (2007–2015) * Renault Mégane II (2002–2008) * Renault Mégane III (2008–2016) * Renault Scénic II (2003–2009) * Renault Scénic III (2009–2016) C-pohjalevy C-pohjalevy Luokka:Autojen pohjalevyt
Neive

Neive on 3 000 asukkaan kunta Italian luoteisosan Cuneon maakunnassa Piemonten hallintoalueella. Se sijaitsee 308 metriä merenpinnan yläpuolella noin 50 kilometriä Torinosta kaakkoon. Neiven 300 asukkaan keskustaajama kuuluu Italian kauneimpien kylien järjestöön I Borghi più belli d’Italia. Se sijaitsee kukkulalla, josta on hyvät näkymät ympäristön viiniviljelmille. Kylä muodostuu vieri viereen rakennetuista punatiilikattoisista taloista, joista monet ovat viinitilojen päärakennuksia. Niistä vanhin on 1200-luvulta periytyvä Casa Cotto, jonka omistaa vauras pankkiiriperhe. Muiden rakennusten yläpuolelle nousee kaksi tornia, Torre dell’Orologio (1224) ja 900-luvulta peräisin oleva torni, joka on ainoa entisestä Santa Maria del Piano -benediktiiniluostarista säilynyt osa. ==Lähteet== ==Aiheesta muualla== Luokka:Cuneon maakunnan kunnat
Renault–Nissan CMF -pohjalevy

Renault–Nissan CMF -pohjalevy (Common Module Family) on Renault’n ja Nissanin yhteistyössä kehittämä modulaarinen pohjalevy etu- ja nelivetoisille autoille, joissa moottori on sijoitettu poikittain. Pohjalevyn etuja aiempiin ratkaisuihin verrattuna ovat alhaisemmat kustannukset ja monikäyttöisyys, sillä CMF-perustalle voidaan rakentaa eri kokoisia ja -mallisia autoja. CMF- pohjalevy korvaa aiemmat B-, C- ja D-pohjalevyt. == CMF-A == CMF-A- arkkitehtuuri on suunniteltu kaikkein pienimpiä ja edullisimpia automalleja varten, joita myydään kehittyvillä markkina-alueilla, kuten Intiassa. * Dacia Spring (2021–) * Datsun redi-GO (2016–) * Renault City K-ZE (2019–) * Renault Kwid (2015–) === CMF-A+ === CMF-A+ on hieman suurempia malleja varten kehitetty versio CMF-A-pohjalevystä. * Nissan Magnite (2020–) * Renault Kiger (2021–) * Renault Triber (2019–) == CMF-B == CMF-B-pohjalevyä käytetään pienissä automalleissa. Siitä on kaksi versiota: HS (high specification) kalliimpia malleja ja LS (low specification) edullisemman pään malleja varten. LS-versio korvasi edeltäneet Dacian B0- ja M0-pohjalevyt. === CMF-B HS === * Mitsubishi ASX II (2022–) * Nissan Juke (F16) (2019–) * Nissan Note (E13) (2020–) * Renault Arkana (2019–) * Renault Captur II (2019–) * Renault Clio V (2019–) === CMF-B LS === * Dacia Jogger (2021–) * Dacia Logan III (2020–) * Dacia Sandero III (2020–) == CMF-C/D == CMF-C/D on pohjalevyn ensimmäisenä esitelty versio, jota käytetään keskikokoluokan automalleissa. * Infiniti QX50/QX55 (J55) (2017–) * Mercedes-Benz Citan (W420) (2021–) * Mitsubishi Outlander IV (2021–) * Nissan Pulsar (C13) (2014–) * Nissan Qashqai (J11) (2013–2021) * Nissan Qashqai (J12) (2021–) * Nissan Sylphy (B18) (2019–) * Nissan Townstar (2021–) * Nissan X-Trail (T32) / Nissan Rogue (2013–) * Nissan X-Trail (T33) / Nissan Rogue (2020–) * Renault Espace V (2015–) * Renault Kadjar (2015–) * Renault Kangoo III (2020–) * Renault Koleos II (2016–) * Renault Mégane IV (2015–) * Renault Scénic IV (2016–) * Renault Talisman (2015–) == CMF-EV == CMF-EV on pohjalevystä sähköautomalleja varten kehitetty versio. * Nissan Ariya (2022–) * Renault Mégane E-Tech Electric (tulossa) == Lähteet == CMF-pohjalevy CMF-pohjalevy Luokka:Autojen pohjalevyt
Iemand als jij

Iemand als jij on Barbara Dexin esittämä kappale, joka edusti Belgiaa vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa viimeiseksi 3 pisteellä. == Lähteet == Luokka:Belgian euroviisuedustuskappaleet Luokka:Vuoden 1993 euroviisuedustuskappaleet
Shiru

Shiru () on Lahakat Shirun esittämä kappale, joka edusti Israelia vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa 25 maan joukosta sijalle 24. 4 pisteellä. == Lähteet == Luokka:Israelin euroviisuedustuskappaleet Luokka:Vuoden 1993 euroviisuedustuskappaleet
Tih deževen dan

Tih deževen dan on 1X Bandin esittämä kappale, joka edusti Sloveniaa vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa 25 maan joukosta sijalle 22. 9 pisteellä. == Lähteet == Luokka:Slovenian euroviisuedustuskappaleet Luokka:Vuoden 1993 euroviisuedustuskappaleet
Under stjernerne på himlen

Under stjernerne på himlen on Tommy Seebach Bandin esittämä kappale, joka edusti Tanskaa vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa 25 maan joukosta sijalle 22. 9 pisteellä. == Lähteet == Luokka:Tanskan euroviisuedustuskappaleet Luokka:Vuoden 1993 euroviisuedustuskappaleet
Renault Wind

Renault Wind on Renault’n vuosina 2010–2013 valmistama pieni coupé-cabriolet- korinen automalli, joka perustuu Renault Twingoon. Se esiteltiin Geneven autonäyttelyssä keväällä 2010. Moottoreina olivat Twingosta peräisin olevat 1,2- (100 hv) ja 1,6-litraiset (133 hv) bensiinimoottorit. Keväällä 2011 Geneven autonäyttelyssä Renault esitteli Gordini-erikoismallin, joka oli väriltään sininen valkoisin raidoin. Katto oli musta ja sisustus sinimustaa nahkaa. vasen|pienoiskuva|Renault Wind Gordini == Lähteet == == Aiheesta muualla == Wind Luokka:S-segmentin autot Luokka:2010-luvun autot
Esmer Yarim

Esmer Yarim on Burak Aydosin esittämä kappale, joka edusti Turkkia vuoden 1993 Eurovision laulukilpailussa Irlannin Millstreetissä. Kappale sai 10 pistettä ja sijoittui sijoittui 25 maan joukosta sijalle 21. == Lähteet == Luokka:Turkin euroviisuedustuskappaleet Luokka:Vuoden 1993 euroviisuedustuskappaleet
Donne-moi une chance

Donne-moi une chance on Modern Timesin esittämä kappale, joka edusti Luxemburgia vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa 25 maan joukosta sijalle 20. 11 pisteellä. == Lähteet == Luokka:Luxemburgin euroviisuedustuskappaleet Luokka:Vuoden 1993 euroviisuedustuskappaleet
Ranskan ympäriajo 2018

Ranskan ympäriajo 2018 oli järjestyksessään 105. maantiepyöräilyn Ranskan ympäriajo. Noin 3 300 kilometrin pituinen kilpailu alkoi Noirmoutier- en-l’Îlestä Vendéen departementissa 7. heinäkuuta ja päättyi Avenue des Champs-Élysées'lle Pariisiin 29. heinäkuuta. Ympäriajoon osallistui 176 ajajaa 22 joukkueesta. Vuorietappeja poljettiin Alpeilla, Ranskan keskiylängöllä ja Pyreneillä. Geraint Thomas voitti kilpailun minuutin ja 51 sekunnin erolla Tom Dumouliniin, Chris Froome sijoittui kolmanneksi. Peter Sagan voitti pistekilpailun, Julian Alaphilippe mäkikirikilpailun, Pierre Latour nuorten kilpailun ja Movistar Team joukkuekilpailun. ==Joukkueet== ==Etapit== == Kokonaiskilpailun tulokset == Lähde: Pro Cycling stats ==Lähteet== ==Aiheesta muualla== 2018 Luokka:Pyöräilykausi 2018
Better the Devil You Know (Sonian kappale)

Better the Devil You Know on Sonian esittämä kappale, joka edusti Isoa- Britannia vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa toiseksi 164 pisteellä. == Lähteet == Luokka:Yhdistyneen kuningaskunnan euroviisuedustuskappaleet Luokka:Vuoden 1993 euroviisuedustuskappaleet
Dar es Salaamin yliopisto

Dar es Salaamin yliopisto (, lyhennys UDSM; swahiliksi Chuo Kikuu cha Dar es Salaam) on Tansanian suurimmassa kaupungissa Dar es Salaamissa ja sen ympäristössä toimiva julkinen yliopisto. Maansa vanhin yliopisto on perustettu 1. heinäkuuta 1970. 1980-luvulle saakka UDSM oli käytännössä maansa ainoa yliopisto. Itsenäistä yliopistoa edelsi heinäkuussa 1961 aloittanut, aluksi vain oikeustieteellisen tiedekunnan sisältänyt Lontoon yliopistoon kytkeytynyt korkeakoulu (University College Dar es Salaam). Vuonna 1963 tämä korkeakoulu oli yksi Itä-Afrikan yliopiston muodostaneista oppilaitoksista yhdessä ugandalaisen Makerere University Collegen (vuodesta 1970 Makereren yliopisto) ja kenialaisen Nairobi University Collegen (vuodesta 1970 Nairobin yliopisto) kanssa. Vuonna 2013 UDSM:ssa suoritettiin 6 044 alempaa korkeakoulututkintoa (40 % naisopiskelijoilta), 1 065 maisteritutkintoa ja 42 tohtoritutkintoa sekä 167 muuta alemman korkeakoulututkinnon jälkeistä tutkintoa. Yliopistossa työskenteli noin 2 200 ihmistä. Yliopistossa on kaikkiaan vajaa 20 000 opiskelijaa. Verkkonäkyvyyttä korostavassa espanjalaisessa Webometrics- yliopistorankingissa yliopisto ylsi vuonna 2018 Afrikan yliopistojen 32. sijalle ja maailmanlistan sijalle 2021. ==Katso myös== *Sokoinen maatalousyliopisto ==Lähteet== ==Aiheesta muualla== *Yliopisto Facebookissa (facebook.com) Luokka:Tansanian yliopistot ja korkeakoulut Luokka:Dar es Salaam
Charles Hagan

Charles Eero Wilho Hagan (17. toukokuuta 1922 Helsinki – 7. helmikuuta 1998 Nakkila) oli suomalainen arkkitehti. Charles Haganin vanhemmat olivat kirjailija Elsa Soini ja konsuli Eero Hagan. Hagan kirjoitti ylioppilaaksi Helsingin toisesta suomalaisesta lyseosta 1942 ja valmistui arkkitehdiksi Teknillisestä korkeakoulusta 1949. Tämän jälkeen hän työskenteli arkkitehtina Asuntorakennustuotannon valtuuskunta Aravassa, ja opetti myös vuodesta 1951 lähtien tyylioppia Suomen taideakatemiassa, kunnes perusti oman arkkitehtitoimiston Porin 1954. Hän oli suunnittelemassa Riihikedon kaupunginosan arava-aluetta ja vuosina 1968–1985 Hagan toimi Porin apulaisasemakaava-arkkitehtina. Hänen työnsä ovat enimmäkseen Porin seudulle valmistuneita rivi- ja omakotitaloja sekä kesähuviloita. Muista töistä tunnetuimpia ovat yhdessä Olaf Küttnerin kanssa suunniteltu Hotelli Juhana Herttua sekä Keskuskartano, joka valmistuessaan oli Pohjoismaiden suurin vuokratalo. Oman yksityiskotinsa Villa Präskinrinteen Hagan suunnitteli ja rakennutti Nakkilaan vuonna 1961. Se toimi myös hänen koetalonaan ja muuttui aina uusien suunnitelmien mukaan. == Töitä == * Hotelli Juhana Herttua, Pori, 1955 * As. Oy Koivistonportti, Pori, 1959 * Keskuskartano, Pori, 1961–1962 == Kirjallisuutta == * == Lähteet == Luokka:Suomalaiset arkkitehdit Luokka:Vuonna 1922 syntyneet Luokka:Vuonna 1998 kuolleet
Mi stamatás

Mi stamatás (, ”Älä pysähdy”) on Kyriákos Zoumpoulákiksen & Dímos Van Béken esittämä kappale, joka edusti Kyprosta vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa 25 maan joukosta sijalle 19. 17 pisteellä. == Lähteet == Luokka:Kyproksen euroviisuedustuskappaleet Luokka:Vuoden 1993 euroviisuedustuskappaleet
Ostana

Ostana on kunta ja kylä Italian luoteisosan Cuneon maakunnassa Piemonten hallintoalueella. Se sijaitsee 1 282 metriä merenpinnan yläpuolella noin 60 kilometriä Torinosta lounaaseen. Ostana kuuluu Italian kauneimpien kylien järjestöön I Borghi più belli d’Italia. Alle sadasta kunnan asukkaasta vain puolet asuu siellä ympärivuotisesti. 1920-luvulla Ostanassa asui yli tuhat ihmistä, mutta se on sen jälkeen kärsinyt väestökadosta. Vuonna 2016 kunnassa syntyi ensimmäinen vauva 28 vuoteen. Ostanan kunta on vuodesta 2008 jakanut palkintoja vähemmistökielillä kirjoittaville kirjailijoille. Palkinnon on saanut muun muassa saameksi kirjoittava Niillas Holmberg vuonna 2015. ==Lähteet== ==Aiheesta muualla== Luokka:Cuneon maakunnan kunnat
Viel zu weit

Viel zu weit on Münchener Freiheitin esittämä kappale, joka edusti Saksaa vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa 25 maan joukosta sijalle 18. 18 pisteellä. == Lähteet == Luokka:Saksan euroviisuedustuskappaleet Luokka:Vuoden 1993 euroviisuedustuskappaleet
Erkki Silvennoinen

Erkki Silvennoinen on suomalainen bassokitaristi, joka soittaa yhtyeissä Omnium Gatherum ja De Lirium’s Order sekä Raskasta joulua -projektissa. Silvennoinen soitti vuosina 2004–2007 Amoralissa, ja sen jälkeen Idols- voittaja Ari Koivusen yhtyeessä sekä Northern Kingsin levyillä. Raskasta joulua -projektissa hän on ollut mukana vuoden 2006 kiertueesta alkaen. De Lirium’s Orderiin hän liittyi syksyllä 2010 ja Omnium Gatherumiin kaksi vuotta myöhemmin. == Lähteet == == Aiheesta muualla == * Luokka:Elävät henkilöt Luokka:Omnium Gatherumin jäsenet Luokka:Suomalaiset basistit Luokka:Syntymävuosi puuttuu
Sva bol svijeta

Sva bol svijeta on Fazlan esittämä kappale, joka edusti Bosnia ja Hertsegovinaa vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa 25 maan joukosta sijalle 16. 27 pisteellä. == Lähteet == Luokka:Bosnia ja Hertsegovinan euroviisuedustuskappaleet Luokka:Vuoden 1993 euroviisuedustuskappaleet
Talacren rautatieasema

Talacren rautatieasema oli rautatieasema Talacren kylässä Flintshiressä, Walesissa. Se sijaitsi North Wales Coast Linen varrella. == Historia == North Wales Coast Line Chesteristä Holyheadiin avattiin vuonna 1848. Pohjois-Walesin rannikosta tuli hiljalleen suosittu lomakohde Liverpoolin ja Manchesterin asukkaiden keskuudessa. London & North Western Railway halusi hyödyntää lomalaisten virtaa ja avasi 1. toukokuuta 1903 aseman radan varrelle Talacreen, jossa oli pitkä hiekkaranta. Talacren aseman kohdalla linja oli neliraiteinen. Keskimmäisillä raiteilla kulkivat pikajunat ja ulommilla paikallisjunat, mutta Talacressa oli laiturit vain uloimmilla raiteilla. Asema sijaitsi ylikulkusillan länsipuolella, ja siellä oli vain yksinkertaiset katokset. Alun perin katokset saattoivat olla puiset, mutta myöhemmin ne korvattiin betonisilla. Talacressa pysähtyivät paikallisjunat sekä kesäisin lomalaisia kuljettavat junat. Lomaliikenne alkoi 1960-luvulle tultaessa taantua. Talacren aseman liikennemäärät jäivät vähäisiksi, ja sitä ehdotettiinkin vuoden 1963 Beechingin leikkausten ensimmäisessä raportissa suljettavaksi. Tavaraliikenne asemalla loppui 4. toukokuuta 1964 ja henkilöliikenne 14. helmikuuta 1966. Aseman yhteydessä ollut yksityinen sivuraide jäi vielä tämän jälkeen käyttöön, mutta sekin suljettiin myöhemmin. == Nykytila == Aseman laiturit sekä portaat länteen menevien junien laiturille ovat yhä paikoillaan. Aseman rakennukset on purettu, mutta laitureissa olevista levennyksistä näkee, missä rakennukset ovat olleet. == Lähteet == * === Viitteet === Luokka:Walesin lakkautetut rautatieliikennepaikat Luokka:Flintshiren rautatieliikennepaikat Luokka:Beechingin leikkauksissa suljetut rautatieasemat
Don’t Ever Cry

Don't Ever Cry on Putin esittämä kappale, joka edusti Kroatiaa vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa 25 maan joukosta sijalle 15. 31 pisteellä. == Lähteet == Luokka:Kroatian euroviisuedustuskappaleet Luokka:Vuoden 1993 euroviisuedustuskappaleet
Candelo

Candelo on 8 000 asukkaan kunta Italian luoteisosan Biellan maakunnassa Piemonten hallintoalueella. Se sijaitsee noin sata kilometriä Milanosta länteen ja 80 kilometriä Torinosta koilliseen. Candelon 1200- ja 1300-luvulta peräisin oleva linnoitus Ricetto di Candelo kuuluu Italian kauneimpien kylien järjestöön I Borghi più belli d’Italia. Ricetto on Piemonten alueen parhaiten säilynyt linnoitus. Muurien ympäröimä, pääasiassa maataloustuotteiden turvavarastointiin käytetty alue on pinta-alaltaan noin 110 × 120 metriä eli noin 13 000 neliömetriä. Siellä on parisataa kivistä varastorakennusta vieri vieressä. ==Lähteet== ==Aiheesta muualla== Luokka:Biellan maakunnan kunnat
Maria Magdalena (kappale)

Maria Magdalena on Tony Wegasin esittämä kappale, joka edusti Itävaltaa vuoden 1993 Eurovision laulukilpailussa Irlannin Millstreetissä. Kappale sijoittui Euroviisuissa 25 maan joukosta sijalle 14. 32 pisteellä. == Lähteet == Luokka:Itävallan euroviisuedustuskappaleet Luokka:Vuoden 1993 euroviisuedustuskappaleet
Joonas Koto

Joonas ”Jope” Koto on suomalainen kitaristi, joka soittaa yhtyeessä Malpractice. Hän on soittanut myös yhtyeissä To/Die/For, Omnium Gatherum ja HateFrame. Kodon yhtyeistä pitkäaikaisin on vuonna 1994 perustettu progressiivista metallia esittävä Malpractice, jonka perustaja ja pääasiallinen laulunkirjoittaja hän on. Vuosina 1999–2003 ja 2006–2009 Koto kuului To/Die/Foriin, jonka kanssa hän teki neljä studioalbumia. Laulaja Jarno Perätalo ja rumpali Tommi Lillman olivat hänen lapsuudenystäviään. Hän soitti yhtyeen livekokoonpanossa koskettimia sen ollessa vielä nimeltään Mary-Ann ja siirtyi kitaraan aiemman kitaristin erottua ennen All Eternity -albumin (1999) äänityksiä. Kesällä 2011 Koto liittyi Omnium Gatherumiin soitettuaan sitä ennen yhtyeessä vuoden ajan sessiomuusikkona. Yhtyeen johtaja on Malpracticessakin soittanut Markus Vanhala. Hän jätti yhtyeen vuonna 2020. Koto on nimennyt Stonen lempiyhtyeekseen ja sen kitaristin Roope Latvalan suurimmaksi musiikilliseksi vaikuttajakseen. == Lähteet == == Aiheesta muualla == * Luokka:Elävät henkilöt Luokka:Omnium Gatherumin jäsenet Luokka:Suomalaiset metallimusiikin kitaristit Luokka:Suomalaiset metallimusiikin sanoittajat Luokka:Suomalaiset metallimusiikin säveltäjät Luokka:Syntymävuosi puuttuu
Mostynin rautatieasema

Mostynin rautatieasema oli rautatieasema lähellä Mostynin kylää Flintshiressä, Walesissa. Se sijaitsi North Wales Coast Linen varrella. == Historia == Mostynin asema avautui osana Chesteristä Holyheadiin kulkevaa North Wales Coast Linea 1. toukokuuta 1848. Raiteita asemalla oli alun perin kaksi, ja kummallekin raiteelle oli oma laiturinsa. Länteen kulkevien junien laiturilla oli suuri tiilinen asemarakennus. 1900-luvun lopulle tultaessa linjasta oli tullut niin vilkas, että raiteita rakennettiin kaksi lisää. Mostynissä itään kulkevien junien laiturista tehtiin laiturisaareke, jota käyttivät keskimmäisillä raiteilla kulkeneet pikajunat, ja uloimmalle raiteelle rakennettiin uusi laituri. Aseman luoteispäässä oli jalankulkusilta, jota pitkin matkustajat pääsivät laiturilta toiselle. Mostynissä oli lukuisia sivuraiteita, jotka menivät läheiseen satamaan, ja lisäksi tavaraliikennettä palveli länteen kulkevien junien laiturin päähän rakennettu tiilinen makasiini. Aseman kaakkoispäässä oli opastinrakennus. Mostynissä pysähtyivät niin paikallis- kuin pikajunat, ja 1900-luvulle tultaessa se oli myös lomalaisten suosiossa erityisesti kesäisin. Liikenne linjalla alkoi 1960-luvulle tultaessa vähetä, ja Mostynin asemaa ehdotettiin vuoden 1963 Beechingin leikkausten ensimmäisessä raportissa suljettavaksi. Tavaraliikenne asemalla loppui 4. toukokuuta 1964 ja henkilöliikenne 14. helmikuuta 1966. == Nykytila == Länteen menevien junien laituri ja sillä oleva asemarakennus ovat yhä paikoillaan, mutta muut laiturit on purettu. Myös sataman sivuraiteet sekä tavaramakasiini ovat edelleen olemassa. Asemarakennus on käytössä yksityisasuntona. == Lähteet == * === Viitteet === Luokka:Walesin lakkautetut rautatieliikennepaikat Luokka:Flintshiren rautatieliikennepaikat Luokka:Beechingin leikkauksissa suljetut rautatieasemat
DAF 66

DAF 66 on DAF:n vuosina 1972–1975 valmistama alemman keskiluokan automalli, joka korvasi DAF 55:n. Volvon ostettua DAF:n henkilöauto-osaston 1970-luvun puolivälissä se jatkokehitti mallia, ja näin syntyi Volvo 66. DAF 66:ta valmistettiin yli 140 000 kappaletta. Korimalleina olivat kaksioviset sedan ja coupé sekä kolmiovinen farmari. 1,1- (53 hv) ja 1,3-litraiset (57 hv) nelisylinteriset moottorit olivat peräisin Renault’lta. Voimansiirtona oli aina portaaton CVT-automaattivaihteisto nimeltään Variomatic. == Lähteet == == Aiheesta muualla == 66 Luokka:C-segmentin autot Luokka:1970-luvun autot
Tribhuvanin yliopisto

thumb|270px|Tribhuvanin yliopiston rakennus (TU, Arts Faculty). Tribhuvanin yliopisto (; , lyhennys TU) on Nepalin pääkaupunki Kathmandun lähistön Kirtipurista käsin johdettu, opiskelijamäärältään erittäin suuri julkinen yliopisto. Se on maansa vanhin yliopisto ja on perustettu vuonna 1959. Yliopiston seremoniallisena kanslerina toimii Nepalin pääministeri ja myös maan opetusministerillä on seremoniallinen asema yliopiston johdossa. Varsinaisesti yliopistoa johtaa varakanslerin asemassa toimiva professori. Tribhuvanin yliopistossa oli vuonna 2014 yhteensä 405 341 opiskelijaa. Yliopistolla työskenteli yhteensä 15 196 ihmistä, joista 7 966 oli opetushenkilökuntaa. Kaikkiaan noin 30 miljoonaisen asukkaan Nepalin yliopisto-opiskelijoista 78 prosenttia opiskeli vuonna 2016 Tribhuvanin yliopistossa. Yliopiston suhteellinen osuus nepalilaisista opiskelijoista on pienentynyt 2000-luvulla, sillä vielä 2006 jopa 90 prosenttia yliopisto- opiskelijoista oli TU:n opiskelijoita. Maan seuraavaksi suurimmat yliopistot ovat Pokharan yliopisto (osuus 7,2 % vuonna 2016) ja Kathmandun yliopisto (4,6 %). Espanjalaisessa, korkeakoulujen verkkonäkyvyyttä korostavassa Webometrics- yliopistorankingissa Tribhuvanin yliopisto arvioitiin vuonna 2018 Kathmandun yliopiston jälkeen maansa toiseksi parhaaksi yliopistoksi ja ylsi maailmanlistan sijalle 3816. ==Lähteet== ==Aiheesta muualla== Luokka:Nepalin yliopistot ja korkeakoulut Luokka:Kathmandu Luokka:Nepalin rakennukset ja rakennelmat
Chauvet’n luola

Chauvet’n luola on kalliomaalauksistaan tunnettu kalliomuodostelma Ardèchen departementissa eteläisessä Ranskassa. Luolan pinta-ala on noin 8500 m2 ja siellä on yli tuhat maalausta. Useimmat kuvat esittävät eläimiä. Luolan maalaukset kuuluvat maailman vanhimpiin ja parhaiten säilyneisiin. Ne ovat peräisin Aurignacin kulttuurin ajoilta noin 30 000 vuotta sitten. Kivivyöry tukki luolan noin 20 000 vuotta sitten, ja se avattiin uudelleen vasta vuonna 1994. Luola on Unescon maailmanperintökohde. == Lähteet == == Aiheesta muualla == * Virtuaalikierros luolaan Ranskan kulttuuriministeriö. Luokka:Ardèche Luokka:Ranskan luolat Luokka:Unescon maailmanperintökohteet Ranskassa
Volpedo

Volpedo on kunta Italian luoteisosan Alessandrian maakunnassa Piemonten hallintoalueella. Se sijaitsee rannikkokaupunki Genovasta noin 80 kilometriä pohjoiseen. Vuoden 2021 alussa kunnassa oli 1 170 asukasta. pienoiskuva|vasen|Volpedon kunnantalo Volpedo tunnetaan taidemaalari Giuseppe Pellizza da Volpedon (1868–1907) synnyin- ja asuinpaikkana, ja taiteilijan kotimuseo on yksi kunnan merkittävimmistä nähtävyyksistä. Volpedo kuuluu Italian kauneimpien kylien järjestöön I Borghi più belli d’Italia. ==Lähteet== ==Aiheesta muualla== *Kunnan verkkosivut Luokka:Alessandrian maakunnan kunnat
Nord-Pas-de-Calais’n kaivosalue

Nord-Pas-de-Calais’n kaivosalue on alue Pohjois-Ranskassa, jossa kaivettiin hiiltä 1700-luvulta 1900-luvulle. Alueella on yhteensä 109 kaivosta, joista vanhin on 1850-luvulta, hissirakennelmia, sivukivikasoja, joista suurimmat kohoavat 90 metrin korkeuteen. Niiden lisäksi alueella on vanhoja kaivosratoja ja kaivoskyliä. Alue on Unescon maailmanperintökohde vuodesta 2012. == Lähteet == == Aiheesta muualla == Luokka:Hauts-de-France Luokka:Unescon maailmanperintökohteet Ranskassa
Luettelo Liigacupin loppuotteluista

Tämä on luettelo vuosina 1994–2000, 2004–2016 ja vuodesta 2022 lähtien pelatun jalkapallon Liigacupin loppuotteluista. == 1994–1999 == == 2000–2009 == == 2010–2016 == == 2022–2024 == == Lähteet == *Helsingin Sanomat 1955–1997 HS Aikakone. (vain tilaajille) *Helsingin Sanomat 1998– HS arkisto. (vain tilaajille) Liigacupin loppuotteluista *
Tämä taivas, tämä maa (albumi)

Tämä taivas, tämä maa on suomalaislaulaja Dannyn vuonna 1992 julkaistu 13. studioalbumi. Jukka Kuoppamäen kirjoittama nimikappale, yhdessä Aikamiesten kanssa levytetty ”Tämä taivas, tämä maa”, nosti hiljaisemman 1980-luvun jälkeen Dannyn jälleen suuren yleisön tietoisuuteen. Albumista myönnettiin kultalevy vuonna 2000. Albumia on myyty yhteensä 25 000 kappaletta. Albumi oli Dannyn studiolevyistä ensimmäinen, joka julkaistiin myös CD:nä. == Kappaleet == #Danny ja Aikamiehet: # # # # # # # # # # # Danny: Tämä taivas, tämä maa -CD-levyn kansilehden tiedot (Finnlevy 200262). == Tuotanto == *Äänitys ja miksaus: Jari Laasanen/MTV (1, 11), Juha Laakso/Finnvox (3, 4, 6, 8, 10, 12), Jorma Hämäläinen/MTV, Dan Tigerstedt/Finnvox (2, 5, 7, 9) *Masterointi: Pauli Saastamoinen/Finnvox *Kuva: Erik Uddström *Tuotanto: Jaakko Salo == Lähteet == Luokka:Dannyn albumit Luokka:Vuoden 1992 albumit Luokka:Jaakko Salon tuottamat albumit
Usseaux

Usseaux [yso] on 182 asukkaan kunta Italian luoteisosan Torinon metropolikaupungin alueella Piemonten hallintoalueella.Usseaux Sapere.it Usseaux Enciclopedia Treccani Se sijaitsee lähellä Ranskan rajaa noin 90 maantiekilometriä Torinosta länteen. Usseaux jakaantuu viiteen pikkukylään Chisone-joen varrella: hallintokylä Usseaux, maatalouskylä Balboutet, alkuperäisenä säilynyt alppikylä Laux, Pourrières vanhoine kirkkoineen ja metsien ympäröimä Fraisse. Usseaux kuuluu Italian kauneimpien kylien järjestöön I Borghi più belli d’Italia. ==Lähteet== ==Aiheesta muualla== Luokka:Torinon metropolikaupungin kunnat
Safranbolu

Safranbolu on kaupunki Turkissa. Se on samannimisen piirikunnan keskus. Vuoden 2017 lopussa kaupungin väkiluvuksi arvioitiin noin 48 000 ja piirikunnan väkiluvuksi 65 000. Safranbolu on saanut nimensä sahramista, jota kasvatettiin ja myytiin siellä. Safranbolu oli 1200-luvulta alkaen tärkeä karavaanien pysähdyspaikka itä-länsisuuntaisen kauppareitin varrella. Sen merkitys hiipui vasta rautateiden tulon myötä. Safranbolu on tyypillinen vanha osmanikaupunki. Çukurin kaupunginosa kaupunkia halkovien jokien välissä on ollut muslimien asuttamaa aluetta, ja sen keskellä on kauppatori jota ympäröivät puiset asuintalot. Kıranköy on ollut ei-muslimien aluetta ja sen rakenne muistuttaa eurooppalaisia kaupunkeja. Siellä on kivitaloja, joissa kauppiaat ja ammattilaiset asuivat puotiensa yläkerrassa. Kolmas perinteinen kaupunginosa, Bağlar, koostuu viinitarhojen ympäröimistä huviloista, ja se on ollut paremman väen kesänviettopaikka. Safranbolussa on säilynyt alkuperäinen kaupunkirakenne mutkittelevine kujineen, ja niiden varsilla monia taloja alkuperäisessä asussaan. Kaupunki on Unescon maailmanperintökohde vuodesta 1994. Siellä on yli tuhat rekisteröityä historiallista kohdetta: asuintaloja, moskeijoita, kylpylöitä, suihkulähteitä, hautakammioita, kellotorni ja aurinkokello. thumb|left == Lähteet == == Aiheesta muualla == Luokka:Turkin kaupungit Luokka:Unescon maailmanperintökohteet Turkissa
Wimbledonin tennisturnaus 2018 – miesten nelinpeli

Łukasz Kubot ja Marcelo Melo olivat puolustava mestaripari, mutta he hävisivät toisella kierroksella parille Jonathan Erlich ja Marcin Matkowski. Mike Bryan ja Jack Sock voittivat mestaruuden. == Sijoitetut pelaajat == # Oliver Marach / Mate Pavić (1. kierros) # Łukasz Kubot / Marcelo Melo (2. kierros) # Henri Kontinen / John Peers (1. kierros) # Pierre-Hugues Herbert / Nicolas Mahut (2. kierros) # Jamie Murray / Bruno Soares (puolivälierät) # Juan Sebastián Cabal / Robert Farah (3. kierros) # Mike Bryan / Jack Sock (mestarit) # Nikola Mektić / Alexander Peya (3. kierros) # Aisam-ul-Haq Qureshi / Jean-Julien Rojer (2. kierros) # Ivan Dodig / Rajeev Ram (1. kierros) # Pablo Cuevas / Marcel Granollers (2. kierros) # Rohan Bopanna / Édouard Roger-Vasselin (2. kierros, luovutus) # Raven Klaasen / Michael Venus (loppuottelu) # Ben McLachlan / Jan-Lennard Struff (puolivälierät) # Dominic Inglot / Franko Škugor (välierät) # Maks Mirny / Philipp Oswald (1. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ===Kaavion alaosa=== ====Lohko 3==== ====Lohko 4==== == Lähteet == *Gentlemen's doubles Luokka:Wimbledonin tennisturnaus 2018
Zupaysaurus

Zupaysaurus (nimen merkitys: ”paholaislisko”) on sukupuuttoon kuollut, teropodeihin kuulunut dinosaurussuku. Se eli noin 221–205 miljoonaa vuotta sitten triaskaudella. Zupaysauruksen fossiileja on löydetty La Riojan maakunnasta Argentiinasta. Zupaysauruksen pituus oli noin neljä metriä ja kallon pituus 45 senttimetriä. Dinosauruksen nimi ”paholaislisko” tulee ketšuan kielen sanasta zupay, mikä tarkoittaa paholaista. Zupaysauruksesta tehtyihin fossiililöytöihin lukeutuu lähes täydellinen kallo, oikea takajalka ja nilkka, hartiavyön oikeanpuoleinen osa sekä 12 selkänikamaa. == Lähteet == Luokka:Teropodit
Den of Thieves

Den of Thieves on vuonna 2018 ensi-iltansa saanut yhdysvaltalainen toimintaelokuva, jonka on ohjannut Christian Gudegast. Joissain maissa elokuva julkaistiin nimellä Criminal Squad. Sen ensi-ilta oli Yhdysvalloissa 19. tammikuuta 2018. Helmikuussa 2018 vahvistettiin tieto tulevasta jatko-osasta. == Juoni == Los Angelesin seriffin erikoisyksikkö yrittävät pysäyttää menestynyttä ryöstäjäjoukkoa joiden uusin idea on päästä käsiksi mahdottomana ryöstettävänä pidetyn Yhdysvaltain keskuspankin Los Angelesin rahavarastoihin. == Näyttelijät == == Tuotanto == Den of Thieves on ohjaaja Christian Gudegastin esikoisohjaus. Sen kuvaukset tapahtuivat suurimmaksi osaksi Yhdysvalloissa Atlantan kaupungissa. == Vastaanotto == 30 miljoonaa dollaria vaatinut elokuva on menestynyt hyvin keräämällä 80 miljoonaa lipputuloina. Rotten Tomatoes -sivuston arvostelijat antoivat sille arvosanaksi 41%, ja sivuston käyttäjät arvosanan 63%. Metacritic-sivuston 24 kriitikkoa antoi sille 49/100 pistettä ja käyttäjät 6,5/10. CinemaScopen (asteikolla A+ – D-) elokuvan arvosana on B+. Suomalaisen Episodi.fi-sivuston arvostelija Matti Komulainen antoi elokuvalle 3/5 tähteä kehumalla toimintakohtauksia ja aidolta vaikuttavia autostuntteja. == Jatko-osa == Helmikuussa 2018 vahvistettiin Gudegastin palaavan käsikirjoittajaksi tulevaan jatko-osaan. Samalla vahvistettiin päänäyttelijöiden jatkavan rooleissaain. == Lähteet == == Aiheesta muualla == * Virallinen sivusto * * Luokka:Vuoden 2018 yhdysvaltalaiset elokuvat
Göremen kansallispuisto

Göremen kansallispuisto on luonnonsuojelualue Nevşehirin maakunnassa Turkin keskiosassa. Yhdessä Kappadokian kallioiden kanssa se muodostaa Unescon maailmanperintökohteen vuodesta 1985. Kansallispuisto sijaitsee vulkaanisesti aktiivisella alueella Hasan- ja Erciyes-vuorten ympäristössä. Göremen laakso on eroosion muovaama. Puiston halkaisija on noin 40 km. Alueella on monia luolia, joissa on asunut ihmisiä 300-luvulta alkaen. == Lähteet == == Aiheesta muualla == Luokka:Turkin kansallispuistot Luokka:Nevşehirin maakunta Luokka:Unescon maailmanperintökohteet Turkissa
Hitto Heezy!

__NOTOC__ Hitto Heezy! on rap-artisti Hannes H.:n toinen studioalbumi, joka julkaistiin 23. maaliskuuta 2018. == Kappaleet == # Potkin Perseit & Jauhan Purkkaa # Son Heezy (mukana Edi Baxiton) # Shake & Bake (mukana Pake) # Better call Hannes # Lahi Lahi (mukana RA ja Edi Baxiton) # Kahen käden technique II (mukana Phunky Mr. Olavi, MCP ja Kimbo) # Tuntenut satoja, rakastanut muutamii (mukana W. Kempton) # Aina saa hävitä (mukana Kike ja Rekami) # Kirje (mukana Infektio ja Repa) # Kesä Californian (mukana Rakki) # Lahiflow (Pake Remix) # MRTL League == Lähteet == Luokka:Vuoden 2018 albumit Luokka:Hannes H:n albumit
Bob Love

Robert Earl ”Bob” Love (8. joulukuuta 1942 Bastrop, Louisiana – 18. marraskuuta 2024 Chicago, Illinois) oli yhdysvaltalainen koripalloilija. Love edusti urallaan viittä NBA-seuraa, pisimpään Chicago Bullsia, joka on jäädyttänyt hänen pelinumeronsa. == Elämä ja ura == Love pelasi yliopistokoripalloa vuosina 1961–1965 Southern Universityn joukkueessa. Cincinnati Royals varasi hänet NBA:han 33. vuorolla vuoden 1965 varaustilaisuudessa. Hän pelasi kauden 1965–1966 piensarjassa ja seuraavilla kahdella kaudella Royalsissa ja Milwaukee Bucksissa. Vuodet 1968–1976 Love pelasi Chicago Bullsissa, jossa hän nousi joukkueen kaikkien aikojen pelaajien joukkoon: hänet valittiin tähdistöotteluun kolmesti peräkkäin vuosina 1971–1973, kakkostähdistöjoukkueeseen vuosina 1971 ja 1972 sekä NBA:n puolustustähdistön kakkosjoukkueeseen kolmesti peräkkäin vuosina 1972–1974. Bullsin jälkeen Love edusti vielä New York Netsiä ja Seattle SuperSonicsia.Basketball-Reference.com Bulls on jäädyttänyt Loven pelinumeron 10. Love kärsi vaikeasta änkytyksestä aina 1990-luvulle saakka.history.bulls.com Hän kuoli syöpään 18. marraskuuta 2024. == Lähteet == * Bob Love Stats Basketball-Reference.com * Profiili history.bulls.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1942 syntyneet Luokka:Vuonna 2024 kuolleet
Sebük Tegin

Sebük Tegin eli Sabuktagin (s. 940-luku – k. 997) oli turkkilaistaustainen alun perin samanidien alaisuudessa palvellut sotilasorja, josta tuli itsenäisen ghaznavidien hallitsijasuvun perustaja. ==Elämäkerta== Sebük Tegin syntyi todennäköisesti 940-luvulla ja hänen elämänsä varhaisista vaiheista tiedetään vain vähän. Sebük Tegin oli turkkilaistaustainen ja kuului mahdollisesti karlukien heimoon. Hänen kotiseutunsa olivat nykyisessä Kirgisiassa sijaitsevan Issyk Kul -järven rannikkoalueet. Myöhemmin hän toimi Alp Tegin -nimisen samanidien alaisuudessa toimineen turkkilaistaustaisen sotilasorjan sotilaspäällikkönä. Alp Tegin oli samanidien kruununperimyyteen liittyneiden kiistojen jälkeen paennut Ghazniin, jossa hän syrjäytti paikallisen hallitsijasuvun. Alp Tegin ja hänen välittömät seuraajansa tunnustivat kuitenkin samanidien yliherruuden. Sebük Tegin nousi hallitsijaksi vuonna 977 ja häntä pidetään ghaznavidien hallitsijasuvun perustajana. Alkuvuosinaan hän oli kuitenkin muodollisesti edelleen samanidien kuvernööri. Hieman valtaantulonsa jälkeen uutta hallitsijaa uhkasi Džajapala niminen hindušah. Alivoimaisen Sebük Teginin onnistui kuitenkin torjua tämän hyökkäys Ghaznia vastaan, jonka jälkeen hän alkoi vallata alueita hindušaheilta edeten kohti Panžabia. Sebük Teginin kasvattaessa valtakuntaansa samanideille ilmestyi uusi uhka pohjoisesta. Karakhanidit olivat alkaneet levittäytyä Keski-Aasiata Syrdarjan eteläpuolelle. Samanidien armeijaa hallitsivat turkkilaistaustaiset komentajat, jotka olivat keskittyneet kiistelemään keskenään. Heikentyneet samanidiemiirit kutsuivat apuunsa Sebük Tegin, joka päätyi kuitenkin hylkäämään entiset ylempänsä. Karakhanidien hyökätessä vuonna 996 hän vaihtoi puolia ja samanidien entiset alueet jaettiin karakhanidien ja Sebük Teginin kesken. Amudarjasta tuli kahden valtakunnan raja. Sebük Tegin kuoli vuonna 997. Kuolemaa seurasi lyhyt veljessota hänen poikiensa välillä, jonka voittajaksi osoittautui ghaznavidien sittemmin kuuluisimmaksi hallitsijaksi osoittautunut Mahmud Ghaznilainen, joka levitti edelleen valtakunnan rajoja Iraniin ja Intiaan. ==Lähteet== Luokka:Ghaznavidit Luokka:940-luvulla syntyneet Luokka:Vuonna 997 kuolleet
Zuolong

Zuolong (nimen merkitys: ”Zuon lohikäärme”) on sukupuuttoon kuollut, teropodeihin kuulunut dinosaurussuku. Se eli noin 161–155 miljoonaa vuotta sitten myöhäisjurakaudella. Zuolongin fossiileja, kallo ja osittainen luuranko, on löydetty Sinkiangista, Kiinasta. Zuolong oli noin kolme metriä pitkä lihansyöjä. Se oli suhteellisen pienikokoinen jurakautinen teropodi. Pienestä koostaan johtuen se saalisti todennäköisesti pieniä selkärankaisia, kuten liskoja, alkeellisia nisäkkäitä ja jopa pienempiä dinosauruksia. Zuolongia itseään saalistivat mahdollisesti suuremmat teropodit, kuten Monolophosaurus ja Sinraptor. Zuolong on saanut nimensä kiinalaisen sotapäällikkö Zuo Zongtangin mukaan, joka hankki Sinkiangin alueen Kiinalle 1800-luvulla. Lajinimi salleei on annettu Hilmar Salleen mukaan, joka testamenttasi omasta tahdostaan rahaa tutkimusretkeen. == Lähteet == Luokka:Coelurosauria
Claude Corbeil

Paul Claude Corbeil (s. 17. huhtikuuta 1940 Rimouski) on kanadalainen oopperalaulaja, äänialaltaan lyyrinen basso. Hän opiskeli Québecin musiikkikonservatoriossa Dina Maria Naricin ja Ruzena Herlingerin johdolla vuosina 1955–1958 ja voitti oppilaitoksessa ensipalkinnon vuonna 1958. Hän teki debyyttinsä 18-vuotiaana Schaunardin roolissa Giacomo Puccinin La bohèmessa Wilfrid Pelletierin johtaman Québecin sinfoniaorkesterin kanssa. Covent Garden -debyyttinsä hän teki Silviona Pajatsossa vuonna 1965. Kotimaassaan hän esiintyi muiden muassa Montrealin oopperassa, Québecin oopperassa, Manitoban oopperassa ja Vancouverin oopperassa.The Canadian Encyclopedia: Claude Corbeil Vuonna 1982 Corbeil teki kaksiviikkoisen Kiinan- kiertueen, josta myös tehtiin dokumentti Singing: A Joy in Any Language (1983). Hänen isänsä oli Paul-Émile Corbeil. == Lähteet == Luokka:Kanadalaiset oopperalaulajat Luokka:Bassot Luokka:Vuonna 1940 syntyneet Luokka:Elävät henkilöt
Paul-Émile Corbeil

Paul-Émile Corbeil (5. lokakuuta 1908 Montreal – 10. tammikuuta 1965 Montreal) oli kanadalainen oopperalaulaja (basso), radiotuottaja ja näyttelijä. Hän opiskeli Salvator Issaurelin johdolla ja teki oopperadebyyttinsä vuonna 1929 Jules Massenet'n Hérodiaden esityksessä. Vuosina 1932–1934 hän esiintyi Kanadassa ja Yhdysvalloissa laulukvartetti Imperial Grenadiersin kanssa, jonka hän perusti tenorien François Brunetin ja Gaston Nolinin sekä baritoni Albert Viaun kanssa.The Canadian Encyclopedia: The Canadian Encyclopedia: Paul-Émile Corbeil Corbeil teki yhteistyötä runoilija Jean Narrachen kanssa ja muun muassa äänitti tämän runoutta vuonna 1962 kolmella LP:llä. Corbeilin johdolla opiskelivat hänen poikansa Claude Corbeilin ohella muiden muassa Jean-Pierre Comeau, Dolorès Drolet, Guylaine Guy ja Lise Roy. == Lähteet == Luokka:Kanadalaiset oopperalaulajat Luokka:Bassot Luokka:Vuonna 1908 syntyneet Luokka:Vuonna 1965 kuolleet
Henri Miro

Henri (s. Enrique) Miro (13. marraskuuta 1879 Tarrega, Espanja – 19. heinäkuuta 1950 Montreal) oli kanadalainen säveltäjä, kapellimestari, sovittaja, pianisti ja kriitikko. Hän opiskeli musiikkia katalonialaisessa luostarissa ja Bienvenido Sociasin johdolla Barcelonan konservatoriossa. Hän lähti synnyinmaastaan Ranskaan vuonna 1898 ja asettui Kanadan Montrealiin vuonna 1902. Hänen omien oppilaidensa joukossa olivat Lucio Agostini, Fleurette Beauchamp ja Rafael Masella.The Canadian Encyclopedia: Henri Miro Miron sävellysten joukossa ovat Messe solennelle (kantaesitetty 1904), kantaatti Vox populi (kantaesitetty 1928) ja Symphonie canadienne (kantaesitetty 1931). Hän oli operetti- ja konserttikapellimestari, mutta myös edelläkävijä radiokapellimestarina. == Lähteet == Luokka:Kanadalaiset säveltäjät Luokka:Kanadalaiset kapellimestarit Luokka:Vuonna 1879 syntyneet Luokka:Vuonna 1950 kuolleet
BMW X2

BMW X2 (F39) on BMW:n vuodesta 2017 lähtien valmistama crossover-tyyppinen automalli, joka sijoittuu mallistossa suuremman X1:n alapuolelle. X2 esiteltiin konseptina Pariisin autonäyttelyssä syksyllä 2016. Tuotantomallin ensiesittely oli Detroitin autonäyttelyssä tammikuussa 2018. X2 perustuu samalle UKL-pohjalevylle kuin esimerkiksi BMW X1 ja Mini Countryman. == Lähteet == == Aiheesta muualla == X2 Luokka:J-segmentin autot Luokka:2010-luvun autot Luokka:2020-luvun autot
Hernberg

Hernberg on suomalainen sukunimi, joka on muun muassa seuraavilla henkilöillä: *Alarik Hernberg (1869–1941), oikeustieteilijä ja Helsingin yliopiston siviilioikeuden apulaisprofessori *Gunnar Hernberg (1904–1993), diplomi- insinööri, Suomen Sokeri Oy:n pääjohtaja *Kaisa Hernberg (s. 1976), poliitikko ja yrittäjä *Nils Hernberg (1894–1966), jääkärikapteeni *Rolf Hernberg (1947–2009), spektroskopian tutkija ja Tampereen teknillisen yliopiston professori *Runar Hernberg (1908–1990), suomalainen diplomi-insinööri ja yritysjohtaja * Sven Hernberg (1934–2019), suomalainen lääkäri ja professori *Satu Hassi (vuosina 1974–1983 Hernberg, s. 1951), ministeri, europarlamentaarikko ja kirjailija.